HDFC બેન્કમાં નોકરી અપાવવાના નામ પર એક દપંતિ અને તેના સાથી બેરોજગાર યુવક-યુવતીઓને લાખો રૂપિયાનો ચૂનો લગાવી ફરાર થયા હોવાનો મામલો સામે આવ્યો છે. બેન્કમાં નોકરી અપાવવા બદલ તેમની પાસેથી હજારો રૂપિયા એડવાન્સ લેવામાં આવ્યા હતા, જેની સામે તેમને નક્કી કરેલા સમયમાં બેન્કનો અપોઇન્ટમેન્ટ લેટર પણ આપવામાં આવ્યો હતો. પરંતુ તેઓ બેન્ક પર પહોંચતા જાણ થઇ હતી કે બેન્કે આ પ્રકારની કોઇ વેકેન્સી બહાર પાડી જ ન હતી. પોતાની સાથે છેતરપિંડી થયાનો ખ્યાલ આવતા જ બધા યુવક-યુવતીઓ પોલીસ પાસે ગયા હતા. પોલીસે પતિ-પત્ની સહિત ત્રણની વિરૂદ્ધ ફરિયાદ નોંધી તપાસ આદરી હતી.